Abid Raja om HRS-støtte: – Vi i Venstre er selvsagt imot
– Det finnes ikke ett eneste individ i Venstre noe sted i hele landet som mener at Human Rights Service bør få penger. Hverken før, nå eller senere, sa Venstres finanspolitiske talsmann Abid Raja til Aftenposten i august. Pengestøtten har skapt konflikt i regjeringen, særlig mellom Fremskrittspartiet (Frp) og Venstre. I regjeringens forslag til statsbudsjett for 2020 får HRS videreført statsstøtten. De siste to årene har HRS fått 1,835 millioner kroner i støtte. Flere har krevd at HRS – som blant annet driver det innvandrings- og islamkritiske nettstedet rights.no – skal få kuttet støtten. les også– Vi i Venstre er selvsagt imot HRS. Også i år har Venstre, KrF og Høyre vært imot HRS. De får støtte likevel, på grunn av Frp, sier Raja til VG. Frps innvandringspolitiske talsmann Jon Engen-Helgheim mente derimot at HRS var en motvekt til «en horde av organisasjoner som mener akkurat det samme, politisk korrekte». – Så kommer det noen ytterst få stemmer som stiller spørsmål og utfordrer det politisk korrekte, og da er hylekoret i gang med en gang. Da skal det knebles og tas fra penger, sa Engen-Helgheim til Aftenposten i august.Støtten til HRS og andre organisasjoner er langt fra de største pengepottene, men er viktige kampsaker for regjeringspartiene i budsjettforhandlingene. – Vi er selvsagt imot HRS også i år, men når de var viktigst for Frp, har vi konsentrert oss om å øke støtten til antirasismearbeid, mer til integrering og mer til kamp mot negativ sosial kontroll i innvandrermiljøer, sier Raja. les ogsåDet Venstre får tilbake, er at engangsavtalen fra i fjor videreføres, mener han. – Vi i Venstre har klart å beholde både det som var kun ment som engangsstøtte til Antirasistisk Senter, Minotenk, Født Fri, Mirasenteret og Organisasjon mot offentlig diskriminering, og vi styrker budsjettet ytterligere med 25 millioner til ulike integreringstiltak i tillegg, sier han og fortsetter: – Det er formidabel satsing på integrering, og til kamp mot jødehat og muslimhat, til kamp mot rasisme der du jobber og der du bor, og til kamp mot negativ sosial kontroll i innvandrermiljøer. Det er vi i Venstre svært fornøyde med. Dette får de andre organisasjonene: Født Fri: 6.000.000 Selvhjelp for innvandrere og flyktninger (SEIF): 5.350.000 Antirasistisk senter: 5.075.000 Minotenk – minoritetspolitisk tenketank: 4.000.000 MiRA – Ressurssenter for innvandrer- og flyktningkvinner: 3.650.000 Norsk Organisasjon for Asylsøkere (NOAS): 2.630.000 Organisasjonen mot offentlig diskriminering (OMOD): 2.040.000 Caritas: 2.000.000 LIM – Likestilling, integrering, mangfold: 2.000.000 Stiftelsen Fargespill: 2.000.000 Samora: 1.500.000 Kristent Interkulturelt Arbeid (KIA): 1.265.000 Utrop: 1.000.000 JustUnity: 900.000 Innvandrernes Landsorganisasjon: 600.000 Multikulturelt Initiativ- og Ressursnettverk: 500.000
Human Rights Service (HRS) får statsstøtte også i 2020, mot Venstres vilje. – Når de var viktigst for Frp, har vi konsentrert oss om å øke støtten til antirasismearbeid, sier Abid Raja (V).